**รายงานการประชุมคณะกรรมการประจำคณะวิศวกรรมศาสตร์**

**วาระพิเศษ ครั้งที่ 1/2562**

**วันพฤหัสบดีที่** 14 มีนาคม 2562

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหารแทนคณบดี ทำหน้าที่ประธาน
2. ผศ.อนันต์ เครือทรัพย์ถาวร ผู้ช่วยคณบดีฝ่ายคลัง ทรัพย์สินและทรัพยากรบุคคล

 แทนรองคณบดีฝ่ายบริหาร

1. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
2. ผศ.กิตติเวช ขันติยวิชัย ผู้ช่วยคณบดีฝ่ายบัณฑิตศึกษา

 แทนรองคณบดีฝ่ายวิจัยและบัณฑิตศึกษา

1. รศ.ขนิษฐา คำวิลัยศักดิ์ รองคณบดีฝ่ายวิชาการ
2. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
3. อ.จารุพล สุริยวนากุล รองคณบดีฝ่ายพัฒนานักศึกษา
4. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
5. รศ.สมชาย ชวนอุดม หัวหน้าสาขาวิชาวิศวกรรมเกษตร
6. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
7. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
8. รศ.วินัย ศรีอำพร กรรมการผู้ทรงคุณวุฒิ
9. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
2. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
3. อ.รัฐบาล ขันธ์โพธิ์น้อย แทนหัวหน้าสาขาวิชาวิศวกรรมสิ่งแวดล้อม
4. นายภาณุพงศ์ ต.ประเสริฐ ผู้ช่วยเลขานุการ
5. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้ รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 การสรรหาคณบดีคณะวิศวกรรมศาสตร์**

**ประธานได้แจ้งที่ประชุมว่า ในวันจันทร์ที่ 25 มีนาคม 2562 คณะฯ จะจัดงานแสดงวิสัยทัศน์ ของผู้เสนอตัวเป็นคณบดีคณะวิศวกรรมศาสตร์ ณ ห้องสัมมนา 1 ชั้น 9 ตึกเพียรวิจิตร เวลา 13.00 น. เป็นต้นไป โดยให้ผู้เสนอตัวฯ แสดงวิสัยทัศน์ท่านละ 30 นาที จึงแจ้งที่ประชุมเพื่อรับทราบ**

**ที่ประชุมรับทราบ**

**1.2 การรับรองหลักสูตรจากสภาวิศวกร**

หัวหน้าสาขาวิชาวิศวกรรมเครื่องกลได้แจ้งที่ประชุมว่า สาขาวิชาวิศวกรรมเครื่องกลได้ผ่านการรับรองหลักสูตรวิศวกรรมศาสตรบัณฑิต สาขาวิชาวิศวกรรมเครื่องกล หลักสูตรปรับปรุงใหม่ พ.ศ. 2560 จากสภาวิศวกร และได้รับใบรับรองปริญญาในหลักสูตรดังกล่าวข้างต้นจากสภาวิศวกร เรียบร้อยแล้ว จึงแจ้งที่ประชุมเพื่อรับทราบ

**ที่ประชุมรับทราบ**

**1.3 การเสนอรายชื่อเพื่อแต่งตั้งเป็นคณะกรรมการด้านนวัตกรรมและวิสาหกิจ มหาวิทยาลัยขอนแก่น**

ผู้ช่วยคณบดีฝ่ายบัณฑิตศึกษาได้แจ้งที่ประชุมว่า ด้วยมีการเปลี่ยนแปลงวาระผู้บริหารมหาวิทยาลัยขอนแก่น วาระ พ.ศ. 2562 - 2566 และได้มีการจัดตั้งฝ่ายนวัตกรรมและวิสาหกิจขึ้น เพื่อทำหน้าที่ส่งเสริม สนับสนุนและผลักดันการสร้างนวัตกรรมจากองค์ความรู้ และต่อยอดออกไปสู่การใช้ประโยชน์เชิงพาณิชย์และสังคม รวมถึงการสร้างธุรกิจใหม่ Startup ตลอดจนการร่วมทุนในธุรกิจที่เกิดจากองค์ความรู้ของมหาวิทยาลัยขอนแก่น นั้น เพื่อให้การดำเนินงานสอดคล้องกับนโยบายของมหาวิทยาลัย จึงต้องมีการแต่งตั้งคณะกรรมการด้านนวัตกรรมและวิสาหกิจ มหาวิทยาลัยขอนแก่น ฝ่ายนวัตกรรมและวิสาหกิจจึงขอให้คณะฯ พิจารณาเสนอชื่อรองคณบดีที่ดูแลรับผิดชอบงานในลักษณะดังกล่าวข้างต้น เพื่อเข้าร่วมเป็นคณะกรรมการด้านนวัตกรรมและวิสาหกิจ มหาวิทยาลัยขอนแก่น คณะฯ จึงเสนอชื่อ รองศาสตราจารย์กานดา สายแก้ว รองคณบดีฝ่ายวิจัยและบัณฑิตศึกษา เข้าร่วมเป็นคณะกรรมการ ด้านนวัตกรรมและวิสาหกิจ มหาวิทยาลัยขอนแก่น ทั้งนี้ บุคคลดังกล่าวได้เข้ารับฟังการแนะนำและชี้แจงประชาสัมพันธ์ภารกิจของฝ่ายนวัตกรรมและวิสาหกิจจากมหาวิทยาลัยขอนแก่นเรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุมครั้งที่ 88-5/2562 เมื่อวันที่ 7 มีนาคม 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 88-5/2562 โดยมีการแก้ไข ดังนี้

**- หน้าที่ 4 บรรทัดที่ 13 ให้ตัดข้อความ “ทั้งนี้ ที่ประชุมคณะกรรมการสรรหา ในคราวประชุมครั้งที่ 1/2562 เมื่อวันที่ 27 กุมภาพันธ์ 2562 มีข้อคิดเห็นว่าการเสนอชื่อผู้สมควรดำรงตำแหน่งคณบดี ด้วยวิธีดิจิทัล เป็นอีกวิธีหนึ่งที่สามารถลดขั้นตอน ลดค่าใช้จ่ายและเป็นการอำนวยความสะดวกในการดำเนินการทั้งผู้เกี่ยวข้องและผู้มีสิทธิเสนอชื่อ” ออก**

**- หน้าที่ 4 บรรทัดที่ 19 จาก “...25652...” แก้ไขเป็น “...2562...”**

**- หน้าที่ 8 บรรทัดที่ 15 จาก “...ระหว่างการประชุม...” แก้ไขเป็น “...ระหว่างการประชุม ยกเว้น วาระเร่งด่วน...”**

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 เรื่องสืบเนื่องวาระที่ 5.9 การเสนอชื่อผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ แทนตำแหน่งที่ว่าง ในคราวประชุม ครั้งที่ 88-5/2562 เมื่อวันที่ 7 มีนาคม 2562**

ประธานได้เสนอต่อที่ประชุมว่า สืบเนื่องวาระที่ 5.9 การเสนอชื่อผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ แทนตำแหน่งที่ว่าง ในคราวประชุม ครั้งที่ 88-5/2562 เมื่อวันที่ 7 มีนาคม 2562 ที่ประชุมพิจารณาแล้วมีมติเห็นชอบให้หัวหน้าสาขาสอบถามคณาจารย์ภายในสาขาเพื่อเสนอชื่อ ผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ ด้านบริหารการเงิน ทรัพย์สินและการลงทุน แทนตำแหน่งที่ว่าง จำนวน 1 ชื่อ และจัดส่งให้ฝ่ายบริหาร ภายในวันที่ 13 มีนาคม 2562 เพื่อฝ่ายบริหาร จะได้นำเสนอต่อที่ประชุมคณะกรรมการประจำคณะฯ ในคราวประชุมวาระพิเศษ ครั้งที่ 1/2562 ในวันที่ 14 มีนาคม 2562 ต่อไป นั้น ฝ่ายบริหารได้รวบรวมรายชื่อตามที่สาขาเสนอเรียบร้อยแล้ว รวมจำนวน 2 ชื่อ คือ 1) นางเกศรา มัญชุศรี และ 2) นายอภิสิทธิ์ รุจิเกียรติกำจร จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบเสนอชื่อ นายอภิสิทธิ์ รุจิเกียรติกำจร เป็นผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ ด้านบริหารการเงิน ทรัพย์สินและการลงทุน แทนตำแหน่งที่ว่าง** **โดยการโหวตด้วยวิธีลับ ทั้งนี้ ให้ฝ่ายบริหารดำเนินการต่อไป**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 รับรองผลการศึกษา ระดับบัณฑิตศึกษา**

ผู้ช่วยคณบดีฝ่ายบัณฑิตศึกษาได้เสนอต่อที่ประชุมว่า ด้วยอาจารย์ประจำวิชา รายวิชา 192997 DISSERTATION สาขาวิชาวิศวกรรมไฟฟ้า (จำนวน 1 รายวิชา) ได้ส่งผลการศึกษาเพื่อพิจารณารับรองผลการศึกษา ประจำภาคการศึกษาปลาย ปีการศึกษา 2561 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.2 การขอรับทุนไปเสนอผลงานในการประชุมวิชาการนานาชาติในต่างประเทศ ประจำงวดที่ 4/2562**

ผู้ช่วยคณบดีฝ่ายบัณฑิตศึกษาได้เสนอต่อที่ประชุมว่า ด้วยมีคณาจารย์ จำนวน 3 ท่าน ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 4/2562 จากมหาวิทยาลัยขอนแก่น ดังนี้

1. ผู้ช่วยศาสตราจารย์วรินรำไพ เศรษฐ์ธณบุตร และรองศาสตราจารย์ธนากร วงศ์วัฒนาเสถียร ขอรับทุนฯ เพื่อเข้าร่วมการประชุม The 4th Green & Sustainable Chemistry Conference 2019 ระหว่างวันที่ 5 – 8 พฤษภาคม 2562 ณ เมือง Dresden สหพันธ์สาธารณรัฐเยอรมนี จำนวน 69,436 บาท และ 72,300 บาท ตามลำดับ
2. อาจารย์แก้วตา เจตศรีสุภาพ ขอรับทุนฯ เพื่อเข้าร่วมการประชุม 7th Regional Symposium on Electrochemistry for South-East Europe ระหว่างวันที่ 27 – 30 พฤษภาคม 2562 ณ เมือง Split สาธารณรัฐโครเอเชีย

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.3 รับรองผลการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชา ได้ส่งผลการศึกษา ระดับปริญญาตรี ประจำภาคการศึกษาต้น ปีการศึกษา 2561 เพิ่มเติม จำนวน 1 รายวิชา คือ รายวิชา 196421 AIR POLLUTION CONTROL AND DESIGN โดยผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 39-4/2562 เมื่อวันที่ 13 มีนาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.4 นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2561 จำนวน 3 คน ซึ่งได้ผ่านการตรวจสอบความถูกต้องจากสาขาวิชาที่สังกัดและงานพัฒนาวิชาการและพัฒนานักศึกษาเรียบร้อยแล้ว โดยผ่านการกลั่นกรองของคณะกรรมการวิชาการ คณะวิศวกรรมศาสตร์ ในคราวประชุมครั้งที่ 39-4/2562 เมื่อวันที่ 13 มีนาคม 2562 เรียบร้อยแล้ว ดังนี้

- สาขาวิชาวิศวกรรมเครื่องกล จำนวน 1 คน

- สาขาวิชาวิศวกรรมโยธา (ม.6) จำนวน 2 คน

 รวม จำนวน 3 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.5 (ร่าง) ประกาศมหาวิทยาลัยขอนแก่น เรื่อง หลักเกณฑ์การจ่ายค่าตอบแทนของผู้ช่วยสอน คณะวิศวกรรมศาสตร์ มหาวิทยาลัยขอนแก่น**

รองคณบดีฝ่ายวิชาการได้เสนอต่อที่ประชุมว่า เพื่อเป็นการส่งเสริมและสนับสนุนการจัดการเรียน การสอน รวมถึงการพัฒนาความสามารถและเพิ่มศักยภาพการศึกษาของนักศึกษา คณะวิศวกรรมศาสตร์ ฝ่ายวิชาการจึงได้ดำเนินการจัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การจ่ายค่าตอบแทนของผู้ช่วยสอน คณะวิศวกรรมศาสตร์ มหาวิทยาลัยขอนแก่น เพื่อกำหนดหลักเกณฑ์ คุณสมบัติ และอัตราค่าตอบแทนของผู้ช่วยสอน โดยได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 39-4/2562 เมื่อวันที่ 13 มีนาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

* **ข้อ 4.1 จาก “...ช่วยตรวจงาน...” แก้ไขเป็น “...ช่วยตรวจการบ้าน...”**
* **ข้อ 6 ให้แก้ไขเป็น ดังนี้ “ข้อ 6 ผู้ช่วยสอนจะได้รับอัตราค่าตอบแทน ไม่เกิน 5,000 บาท/คน/เดือน”**

**ทั้งนี้ ให้ฝ่ายวิชาการดำเนินการต่อไป**

**5.6 (ร่าง) ประกาศมหาวิทยาลัยขอนแก่น เรื่อง หลักเกณฑ์การแต่งตั้งผู้ช่วยสอน สำหรับผู้บริหาร ประธานหลักสูตร และรายวิชากลาง ระดับปริญญาตรี คณะวิศวกรรมศาสตร์ มหาวิทยาลัยขอนแก่น**

รองคณบดีฝ่ายวิชาการได้เสนอต่อที่ประชุมว่า เพื่อเป็นการส่งเสริมและสนับสนุนการจัดการเรียน การสอน ระดับปริญญาตรี คณะวิศวกรรมศาสตร์ ฝ่ายวิชาการจึงได้ดำเนินการจัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การแต่งตั้งผู้ช่วยสอน สำหรับผู้บริหาร ประธานหลักสูตร และรายวิชากลาง ระดับปริญญาตรี คณะวิศวกรรมศาสตร์ มหาวิทยาลัยขอนแก่น เพื่อกำหนดหลักเกณฑ์การพิจารณาจำนวนและแต่งตั้งผู้ช่วยสอน สำหรับผู้บริหาร ประธานหลักสูตร และรายวิชากลาง ระดับปริญญาตรี ทั้งนี้ ได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุม ครั้งที่ 39-4/2562 เมื่อวันที่ 13 มีนาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

* **ข้อ 3 ให้นิยาม ผู้ช่วยสอน เป็นดังนี้ ““ผู้ช่วยสอน” หมายถึง นักศึกษาระดับบัณฑิตศึกษา คณะวิศวกรรมศาสตร์ มหาวิทยาลัยขอนแก่น ที่มีคุณสมบัติ และภาระหน้าที่ของผู้ช่วยสอนตามประกาศมหาวิทยาลัยขอนแก่น เรื่อง หลักเกณฑ์การจ่ายค่าตอบแทนของผู้ช่วยสอนคณะวิศวกรรมศาสตร์ มหาวิทยาลัยขอนแก่น ”**
* **ข้อ 4.3 ให้แก้ไขเป็น ข้อความท้ายตาราง ข้อ 4.2.2 (ตัดหมายเลขข้อ 4.3 ออก) ดังนี้ “หากจำนวนนักศึกษาที่ลงทะเบียนเรียนในรายวิชากลางไม่เป็นไปตามจำนวนที่ระบุในข้อ 4.2 ให้คณะกรรมการวิชาการ คณะวิศวกรรมศาสตร์ เป็นผู้พิจารณาการจัดสรรจำนวนผู้ช่วยสอน”**

**ทั้งนี้ ให้ฝ่ายวิชาการดำเนินการต่อไป**

**5.7 (ร่าง) ประกาศมหาวิทยาลัยขอนแก่น เรื่อง การเทียบเท่ารายวิชาของคณะวิศวกรรมศาสตร์ สาขาวิชาวิศวกรรมคอมพิวเตอร์และสาขาวิชาวิศวกรรมสื่อดิจิทัล**

รองคณบดีฝ่ายวิชาการได้เสนอต่อที่ประชุมว่า เพื่อให้การจัดการเรียนการสอนของนักศึกษา ในหลักสูตรวิศวกรรมศาสตรบัณฑิต สาขาวิชาวิศวกรรมคอมพิวเตอร์ และหลักสูตรวิศวกรรมศาสตรบัณฑิต สาขาวิชาวิศวกรรมสื่อดิจิทัล เป็นไปด้วยความเรียบร้อยมีประสิทธิภาพ สาขาวิชาวิศวกรรมคอมพิวเตอร์จึงขอเทียบเท่ารายวิชากลางของคณะวิศวกรรมศาสตร์ (หลักสูตรปรับปรุง พ.ศ. 2560) ในรายวิชา EN001203 Computer Programming กับรายวิชา EN811300 Fundamentals of Computer Programming ในหลักสูตรวิศวกรรมศาสตรบัณฑิต สาขาวิชาวิศวกรรมคอมพิวเตอร์ (หลักสูตรปรับปรุง พ.ศ. 2560) และหลักสูตรวิศวกรรมศาสตรบัณฑิต สาขาวิชาวิศวกรรมสื่อดิจิทัล (หลักสูตรปรับปรุง พ.ศ. 2560) โดยได้จัดทำเป็น (ร่าง) ประกาศมหาวิทยาลัยขอนแก่น เรื่อง การเทียบเท่ารายวิชาของคณะวิศวกรรมศาสตร์ สาขาวิชาวิศวกรรมคอมพิวเตอร์และสาขาวิชาวิศวกรรมสื่อดิจิทัล และได้ผ่านความเห็นชอบจากมติที่ประชุมคณะกรรมการบริหารหลักสูตรสาขาวิชาวิศวกรรมคอมพิวเตอร์และสาขาวิชาวิศวกรรมสื่อดิจิทัล ในคราวประชุมครั้งที่ 8/2562 เมื่อวันที่ 16 กุมภาพันธ์ 2562 และที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 39-4/2562 เมื่อวันที่ 13 มีนาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้ฝ่ายวิชาการสอบถามรายละเอียดเกี่ยวกับการขอรับใบอนุญาตประกอบวิชาชีพวิศวกรรมควบคุมต่อสภาวิศวกร ในกรณีที่อนุมัติให้เทียบเท่ารายวิชาทั้งสองดังกล่าวข้างต้น และตรวจสอบหลักเกณฑ์การเทียบเท่ารายวิชาแบบทางเดียว ก่อนนำเข้าที่ประชุม เพื่อพิจารณาต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องอื่น ๆ - ไม่มี** -

**เลิกประชุมเวลา 14.50 น.**

 **(นายทองปาน สุนทรารักษ์)**

 **กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**